सरकारले सांसद रेशमबहादुर बानियाँको संयोजकत्वमा गठन गरेको जनता आवास कार्यक्रम जिल्ला समन्वय समितिको बुधबार जिविसमा बसेको बैठकले कार्यक्रम सञ्चालन हुने स्थान तय गरेको जनाइएको छ । सांसद नवराज शर्मा, प्रशासन, जिविस, मालपोत, वन, नापीलगायत कार्यालयका प्रतिनिधि सदस्य रहनुभएको समितिले यस वर्ष एकसय परिवार दलित समुदायको घर निर्माणमा सघाउने निर्णय गरेको बैठकपछि आयोजित पत्रकार भेटघाटमा जानकारी दिइएको थियो । कार्यक्रममार्फत सरकारले तोकेको मापदण्डअनुसार एउटा घर बनाउन चार किस्तामा लाभग्राहीलाई दुईलाख ३४ हजार रुपैयाँ अनुदान उपलब्ध गराइने डिभिजन कार्यालयका प्रमुख इन्जिनियर प्रकाश अर्यालले जानकारी दिनुभयो ।
